Deepin
Deepin o l'è un scistema operativo Linux.[1] Se tratta de un scistema operativo libero e o l'é a sorgente averta (open source, in ingleize), o se peû scaregà ascì da Internet (Internet a l'è a ræ de comunicaçion informatega mondiä) sensa pagä ninte. E sö origini remontan a l'inissio di anni 2000 (28/02/2004). Caratteristega importante do deepin a l'è l'indipendensa de l'architetua de CPU (32 bit e 64 bit). O l'é vendûo da-a soçietæ Wuhan Deepin Technology Co., Ltd. L'ambiente Deepin Desktop Environment (DDE) o l'é compatibile co-o scistema operativo Antergos.[2]
Deepin o l'è scrito in lenguaggi de programmasion orientæ a i oggetti, Python e Go.[3] O vantaggio da programmasion orientä a i oggetti de Python e Go o l'è quello de poei döviä, programmando, a libraja standard. Questa a se pö immaginä comme un grande archivio ch'o serve pe creä façilmente i oggetti che neçescita, partindo da e classe presente in ta libraja.
Cose l'è o software libero[modìfica | modìfica wikitèsto]
O software libero o l'è un software che o vegne rilasciou completamente de badda; a votte l'üso de questi programmi o permette de risparmiä e çentanæa de euro che costieva dotase dell'equivalente a pagamento. Ricordemmo che pe open source se intende, in senso streito, i programmi aventi sorgente libera.
I programmi contegnüi in Deepin[modìfica | modìfica wikitèsto]
- DMusic, un programma informatico open source pe a riproduçion da müxica. Se tratta de unna alternativa libera e de badda a i programmi a pagamento. DMusic o presenta de funçionalitæ comme l'equalizzaçion. O pö esse ütile speçialmente pe chi sta començando a sperimentä la riproduçion müxicale.
- deepin Movie, un programma pe visualizzä di video in sce o computer. Se tratta de unna applicasion open source che a vegne fornìa de badda. A difficoltæ che se tröva quande se çerca de ammiä di video in sce un computer a l'è che existe tanti formati de registrasion diversci e che tütti questi han bezögno de un appoxito programma de decodifica. deepin Movie o l'è un graddo de fä vedde un gran nümero de formati video differenti. O l'è stæto svilüppou in Cinna, in Üniverscitæ. O serve pe vedde DVD o trasmiscioin in streaming. Questo programma o l'è façile da döviä.
- WPS Office Writer, programma de scrittüa
- WPS Office Spreadsheets, programma pe creä föggi de calcolo
- WPS Office Presentation, pe creä presentasioin de immagini
WPS Office o permette de sarvä i file in ti formati de Microsoft Office (.doc, .xls, .ppt). LibreOffice o l'è stæto ütilzzou fin a deepin 2014.3 e o l'è unna applicasion open source. Ricordemmo che, a pröva da validitæ de LibreOffice, questo software o l'è stæto adottou da e amministrasioin pübbliche de India, Cinna, Israele, Brasï e atri Paixi. In Italia l'ütilizza a Çittæ metropolitann-a de Zena, insémme a âtri enti pübblichi.
Comme ottegnï Deepin[modìfica | modìfica wikitèsto]
Questo software o pö esse scaregou da Internet into scito ofiçia. Pe imparä a usä Deepin l'è consegiabile affidase a un manuale; fra i tanti (a stampa ò virtuali) se limitemmo chi a ricordä (a chi g'ha unna çerta padronansa de l'ingleise) i tutorials de Wuhan Deepin Technology Co., Ltd (anche questi son disponibili in forma libera e de badda in sce Internet).
Nòtte[modìfica | modìfica wikitèsto]
- ↑ http://distrowatch.com/table.php?distribution=deepin
- ↑ http://planet.linuxdeepin.com/deepin-desktop-environment-having-been-ported-to-antergos
- ↑ http://muzi.info/2014/1371/interview-with-deepin-project-leader-wang-yong.html
Colegamenti esterni[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Deepin
lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn srd_Latn zho_Hans eng_Latn zsm_Latn srd_Latn srd_Latn lij_Latn